Document ID: 32001R2206

Κανονισμός (ΕΚ) αριθ. 2206/2001 της Επιτροπής
της 14ης Νοεμβρίου 2001
για την αποδέσμευση της εγγύησης καταχώρισης στους νεοεμφανιζόμενους εμπορικούς φορείς για τις ποσότητες για τις οποίες δεν έχουν υποβληθεί αιτήσεις πιστοποιητικών κατά το πρώτο εξάμηνο του έτους 2001
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για κοινή οργάνωση των αγορών στον τομέα της μπανάνας(1), όπως τροποποιήθηκε τελευταία από τον κανονισμό (ΕΚ) αριθ. 216/2001(2), και ιδίως το άρθρο 20,
Εκτιμώντας τα ακόλουθα:
(1) Σε εφαρμογή του άρθρου 9 παράγραφος 1 δεύτερο εδάφιο στοιχείο β) του κανονισμού (ΕΚ) αριθ. 2362/98 της Επιτροπής, της 28ης Οκτωβρίου 1998, για τις λεπτομέρειες εφαρμογής του κανονισμού (ΕΟΚ) αριθ. 404/93 του Συμβουλίου σχετικά με το καθεστώς εισαγωγής μπανανών στην Κοινότητα(3), όπως τροποποιήθηκε τελευταία από τον κανονισμό (ΕΚ) αριθ. 1632/2000(4), οι νεοεμβανιζόμενοι εμπορικοί φορείς συνιστούν εγγύηση ύψους 18 ευρώ ανά τόνο για την ποσότητα για την οποία έχουν υποβάλει αίτηση ετήσιας καταχώρισης για το 2001. Η εγγύηση αυτή αποσκοπούσε στο να υπάρξει εγγύηση της υποχρέωσης του αιτούντα να υποβάλει αιτήσεις πιστοποιητικών μέχρι της καταχώρισης που του χορηγήθηκε και να εισάγει πράγματι την ποσότητα που του χορηγήθηκε κατά το 2001.
(2) Λαμβάνοντας υπόψη την τροποποίηση του καθεστώτος εισαγωγής στο πλαίσιο των δασμολογικών ποσοστώσεων, που ισχύει από την 1η Ιουλίου 2001, με την έναρξη εφαρμογής του κανονισμού (ΕΚ) αριθ. 216/2001 και του κανονισμού (ΕΚ) αριθ. 896/2001 της Επιτροπής, της 7ης Μαΐου 2001, για λεπτομέρειες εφαρμογής του κανονισμού (ΕΟΚ) αριθ. 404/93 του Συμβουλίου όσον αφορά το καθεστώς εισαγωγής μπανανών στην Κοινότητα(5), όπως τροποποιήθηκε από τον κανονισμό (ΕΚ) αριθ. 1613/2001(6), δεν είναι δυνατόν να απαιτηθεί από τους νεοεμφανιζόμενους φορείς, που έχουν καταχωρηθεί για το 2001 να έχουν ζητήσει και να έχουν λάβει πιστοποιητικά εισαγωγής, κατά το πρώτο εξάμηνο, μέχρι του συνολικού ποσού της ετήσιας καταχώρισης που έχει παραχωρηθεί σε εφαρμογή του άρθρου 9 παράγραφος 4 του κανονισμού (ΕΚ) αριθ. 2362/98 για το ίδιο αυτό έτος. Πρέπει, συνεπώς, να προβλεφθεί η αποδέσμευση της εγγύησης καταχώρισης που έχει συστήσει κάθε νεοεμφανιζόμενος φορέας για να στηρίξει την αίτηση της ετήσιας καταχώρισης, μέχρι της ποσότητας για την οποία δεν έχει υποβάλει αίτηση πιστοποιητικών εισαγωγής κατά το πρώτο εξάμηνο του 2001.
(3) Πρέπει να υπενθυμιστεί ότι, όσον αφορά την ποσότητα για την οποία έχουν εκδοθεί πιστοιητικά εισαγωγής κατά τα δύο πρώτα τρίμηνα του 2001, η εγγύηση αποδεσμεύεται προοδευτικά ανάλογα με τις ποσότητες που έχουν πραγματικά εισαχθεί, σε εφαρμογή του άρθρου 9 παράγραφος 1 τελευταίο εδάφιο του κανονισμού (ΕΚ) αριθ. 2362/98.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της μπανάνας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα κράτη μέλη αποδεσμεύουν την εγγύηση καταχώρισης που έχει συσταθεί από τους νεοεμφανιζόμενους εμπορικούς φορείς που αναφέρονται στο άρθρο 7 του κανονισμού (ΕΚ) αριθ. 2362/98, σε εφαρμογή του άρθρου 9 παράγραφος 1 δεύτερο εδάφιο στοιχείο β) του ιδίου κανονισμού, μέχρι την ποσότητα για την οποία δεν έχουν υποβληθεί αιτήσεις πιστοποιητικών εισαγωγής κατά τα δύο πρώτα τρίμηνα του 2001.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Νοεμβρίου 2001.

Labels: 3
17